**B. Osobitná časť**

**K Čl. I (§ 53)**

 Z dôvodu zlepšenia sociálnej a najmä finančnej situácie rodín s deťmi sa navrhuje zvýšiť materské zo súčasných 70 % denného vymeriavacieho základu na 75 %. Cieľom vládneho návrhu je prispieť k ďalšej podpore rodičov detí, ktorí pred narodením dieťaťa, resp. pred prevzatím dieťaťa do starostlivosti vykonávali zárobkovú činnosť a boli nemocensky poistení. Vplyvom predmetného opatrenia budú mať osoby poberajúce materské nárok na približne 100 % čistého príjmu, ktorý dosahovali pred vznikom nároku na materské.

Výška materského sa od 1. mája 2017 upraví aj tým poistencom, ktorí začali poberať materské pred 1. májom 2017 a poberajú ho aj po 30. apríli 2017.

**K Čl. II**

Navrhuje sa, aby tento zákon nadobudol účinnosť 1. mája 2017.

Bratislava 14. decembra 2016

**Robert Fico, v. r.**

predseda vlády

Slovenskej republiky

**Ján Richter, v. r.**

minister práce, sociálnych vecí

a rodiny Slovenskej republiky